Lav et referat af nedenstående tekst:

Tekst:
De kommer hvert eneste år - efterårsstormene. Alligevel glemmer mange husejere at sikre sig mod stormvejr. Faktisk er det mindre end hver tredje, der for eksempel husker at tjekke for løse tagsten. - Når de store storme rammer Danmark, oplever vi alt for ofte skader, der kunne være undgået med rutinetjek. Det er jo desværre både huse og mennesker, der udsættes for fare, siger skadechef Niels Østergaard fra Codan Forsikring. Ud over tagsten og løse tagplader skal man også passe på flyvende trampoliner, parasoller og havemøbler. Kun to ud af fem danskere husker at sætte havemøbler, parasoller og trampoliner indenfor eller fastgøre dem. Og de flyvende trampoliner er uden tvivl et stigende problem, siger skadeschefen. - Der skal ikke meget fantasi til at forestille sig, hvor farligt det er med et stort metalstativ, der gribes af stormen og hvirvles gennem luften, siger Niels Østergaard. Han kan dog ikke huske, at man har set sager med alvorlige personskader: - Men vi får afgjort flere knuste ruder og lignende skader i vores registre, siger skadechefen.

Referat:
Efteråret er for alvor sat ind med regn og rusk. Og så er sæsonen for flyvende trampoliner gået i gang.